system
Răspunde în limba română, în stilul Wikipedia, cat mai corect gramatical.
user
Ce informații relevante ai despre Franco Corelli?
assistant
Franco Corelli (n. 8 aprilie 1921, Ancona – d. 29 octombrie 2003, Milano) a fost un tenor italian.

El a împărțit scena cu multe cântărețe ale generației sale, printre care Maria Callas, Renata Tebaldi, Montserrat Caballé și Joan Sutherland.

Date biografice 
Căsătorit cu cântăreața Loretta Di Lelio, Corelli a început să cânte la îndemnul unor prieteni pasionați de muzică de operă. Corelli a devenit unul dintre marii interpreți ai compozitorilor italieni, evoluând pe principalele scene ale lumii, îndeosebi la Scala din Milano și Metropolitan din New York.

Cariera sa a fost dedicată aproape exclusiv operei, interpretând o varietate foarte largă de roluri din repertoriul italian și francez. Debutul său a avut loc alături de Maria Callas în 1953. Debutul său la Teatro alla Scala a fost în 1954, în Norma. La Covent Garden a debutat în 1957. La Metropolitan seara debutului a fost legendară, alături de Leontyne Price în Il Trovatore, când ovațiile la sfârșitul spectacolului au durat mai bine de o oră.
Herbert von Karajan l-a descris pe Correli cel mai bine când a spus că: „este mai presus de orice o voce plină de foc și pasiune, o voce ce poate să fulgere, dar și să fie plină de emoții”.

Note

Legături externe 

 Biografie
 Franco Corelli
NY Times obituary
 Associazione in onore di Franco Corelli 

Nașteri în 1921
Decese în 2003
Cântăreți de operă italieni
Tenori italieni
Nașteri pe 8 aprilie
Decese pe 29 octombrie